Si Miguel Lukban (Septyembre 29, 1880 - Oktubre 20, 1940) iyo an pinaka-enot na gobernador kan Camarines Norte (1920)  komo siya nanombrahan sa siring na katongdan kan an probinsyang ini pigsuhay na sa Camarines Sur (Marso 3, 1919). Alagad, kan taon 1925 nagtukaw siya sa parehong katongdan ta siya nanggana sa eleksyon. Kan taon 1931, siya napili bilang Representante na nagtukaw sa ika-9 na Lehislatura kan Filipinas. Kan taon 1934, siya naman naelihir komo gobernador kan probinsya.